മുക്കുപണ്ടം പണയംവെച്ച് തട്ടിപ്പ്: അപ്രൈസര് അറസ്റ്റില് കേരളാ ഗ്രാമീണ് ബാങ്ക് പനത്തടി ശാഖയില് മുക്കുപണ്ടം പണയപ്പെടുത്തി തട്ടിപ്പ് നടത്തിയ കേസില് ഒളിവിലായിരുന്ന പ്രധാന പ്രതി അറസ്റ്റില്. ബാങ്കിലെ അപ്രൈസറും കോളിച്ചാല് എരിഞ്ഞിലംകോട് സ്വദേശിയുമായ ബാലകൃഷ്ണനെ 40 ആണ് രാജപുരം പോലീസ് അറസ്റ്റ് ചെയ്തത്.രണ്ടാഴ്ച മുന്പ് ബാലകൃഷ്ണന്റെ ഭാര്യ ബാങ്കില് പണ്ടം പണയപ്പെടുത്താന് എത്തിയപ്പോള് ബാങ്കധികൃതര്ക്ക് സംശയം തോന്നി നടത്തിയ പരിശോധനയിലാണ് തട്ടിപ്പ് കണ്ടുപിടിച്ചത്. തുടര്ന്ന് നടത്തിയ പരിശോധനയില് ഇടപാടുകാര് പണയംവെച്ച സ്വര്ണത്തിന്മേല് അവരറിയാതെ കൂടുതല് പണം ബാലകൃഷ്ണന് കൈക്കലാക്കിയതും കണ്ടെത്തി. ഇതോടെ ഇയാളെ ജോലിയില്നിന്ന് പുറത്താക്കുകയും ബാങ്കധികൃതര് രാജപുരം പോലീസില് പരാതി നല്കുകയും ചെയ്തിരുന്നു. തുടര്ന്ന് ബാലകൃഷ്ണനും ഭാര്യ സന്ധ്യയും ഒളിവില് പോയി.ബിജോയ് കുര്യന്, സുകുമാരന്, ബിംബുങ്കാലിലെ വി. രതീഷ് എന്നിവരാണ് മറ്റ് പ്രതികള്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു.The post മുക്കുപണ്ടം പണയംവെച്ച് തട്ടിപ്പ്: അപ്രൈസര് അറസ്റ്റില് first appeared on MalayalamExpressOnline.